PSL ออกหุ้นกู้ 2 พันลบ.อายุ 2 ปี 6 เดือน ดอกเบี้ย 5.85% เปิดจองซื้อ 16-19 มี.ค.63
PSL ออกหุ้นกู้ 2 พันลบ.อายุ 2 ปี 6 เดือน ดอกเบี้ย 5.85% เปิดจองซื้อ 16-19 มี.ค.63
PSL ออกหุ้นกู้ 2 พันลบ.อายุ 2 ปี 6 เดือน ดอกเบี้ย 5.85% เปิดจองซื้อ 16-19 มี.ค.63
3 มี.ค. 2563

บริษัท พรีเซียส ชิพปิ้ง จำกัด (มหาชน) หรือ PSL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 2,000 ล้านบาท แบ่งเป็นจำนวนเสนอขาย 1,500 ล้านบาท และหุ้นกู้สำรองเพื่อการเสนอขายเพิ่มอีก 500 ล้านบาท อายุ 2 ปี 6 เดือน ครบกำหนดไถ่ถอน ปี พ.ศ.2565 มีอัตราดอกเบี้ยคงที่ร้อยละ 5.85 ต่อปีตลอดอายุหุ้นกู้ ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย วันที่ 16-19 มี.ค.63 ผู้จัดการการจัดจำหน่ายหุ้นกู้ คือ บล.หยวนต้า (ประเทศไทย) บล.ฟินันเซีย ไซรัส บล.กรุงไทย ซีมิโก้ และ บล.ไอร่า
อันดับความน่าเชื่อถือของบริษัท อยู่ที่ “BBB-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 8 ต.ค.62
ทั้งนี้ บริษัทมีวัตถุประสงค์การใช้เงิน เพื่อใช้ชำระคืนหุ้นกู้ที่จะครบกำหนดในเดือน มิ.ย.63 และ/หรือ ใช้ชำระเงินกู้ต่างๆ (Refinance) ของสถาบันการเงิน และ/หรือ ใช้สำหรับค่าใช้จ่ายฝ่ายทุน และ/หรือ ใช้เป็นเงินทุนหมุนเวียนทั่วไปตามความจำเป็น และ/หรือ ใช้ตามวัตถุประสงค์อื่นๆที่เกี่ยวข้องกับกิจการของบริษัทและกลุ่มบริษัท
 